Som i flere andre helleristningsfelt i Rogaland, finner en i Fluberget risset inn figurer som symboliserer fotavtrykk. Her er også risset inn håndavtrykk, et motiv som er mer sjeldent i andre felt i Rogaland og i Norge. Det er lansert flere tolkningsforslag for disse avtrykkene. En tolkning er at avtrykkene symboliserer guder, som en ikke måtte avbilde på annen måte.